Steven Ortega

Steven Ortega (* in Esperanza) is en Offzeer ut Belize. He is as Brigaadgeneraal Befehlshebber von de Belize Defence Forces (BDF).

Ortega is in dat Dörp Esperanza in’n Distrikt Cayo boren un opwussen.Belize Defence Force to celebrate 40th anniversary, Breaking Belize News an’n 25. Januar 2018 He weer op dat Sacred Heart College in San Ignacio/Santa Elena un dat Belize Technical College bevör he an’n 30. September 1990 Maat von de Belize Defence Forces worrn is.

He hett de Royal Military Academy in Sandhurst besöcht un is in’n August 1992 2nd Lieutenant bi de BDF worrn. In’n August 1994 is he Lieutenant worrn un denn ok to’n Captain opstegen. In’n Dezember 2005 is he Major un Verbinnungsoffzeer in dat Ministerium för Natschonale Sekerheit worrn. In’n November 2008 hett he den Rang von en Lieutenant Colonel kregen.

Ortega hett 2006 dat Command and General Staff College in Fort Leavenworth (Kansas) afslaten. 2016 hett he op dat Royal College of Defence Studies in London en Master in strategische Studien maakt.

Nadem Brigaadgeneraal David Jones in Rohstand gahn is, is Ortega 2018 to’n Brigaadgeneraal befördert un Befehlshebber von de Belize Defence Forces worrn.

Ortega is verheiraadt mit siene Fro Eleanor. De beiden hebbt veer Kinner.Commander Belize Defence Force, bdf.mil.bz

 Footnoten 

Kategorie:Mann
Kategorie:Börger von Belize
Kategorie:Offizier
Kategorie:Boren in dat 20. Johrhunnert